stanford-oval/wikipedia huggingface dataset:
เคมีเชิงฟิสิกส์

เคมีเชิงฟิสิกส์ (อังกฤษ: physical chemistry แต่เดิมเรียกเคมีกายภาพ) คือศาสตร์สาขาหนึ่งของวิชาเคมีที่มีเนื้อหาเชื่อมโยงและคาบเกี่ยวกับวิชาการสาขาอื่นๆดังนี้
ฟิสิกส์ (physics)
เคมี (chemistry)
อุณหพลศาสตร์ (thermodynamics)
กลศาสตร์ควอนตัม (quantum mechanics)
การศึกษาทดลองในสาขาวิชานี้จะทำในระดับโมเลกุลแต่การสังเกตและประเมินผลจะปฏิบัติกันในระดับที่สามารถสังเกตได้ในชีวิตประจำวันเช่นการเปลี่ยนแปลงของอุณหภูมิ ความดัน ปริมาตร ความร้อนและงาน ของวัสดุในสภาวะที่เป็นของแข็ง ของเหลว หรือแก๊ส แล้วเอาไปเปรียบเทียบกับการเปลี่ยนแปลงระดับโมเลกุลที่เรามองไม่เห็น อาจกล่าวได้ว่าวิชาเคมีฟิสิกส์ก่อกำเนิดขึ้นเมื่อปี 1876 โดยวิลลาร์ด กิบส์ (Willard Gibbs) เสนอผลงานการเขียนของเขาชื่อเรื่อง "ดุลยภาพของสสารต่างชนิดกัน" (On the Equilibrium of Heterogeneous Substances) ทำให้เกิดกฎและทฤษฎีดังนี้
พลังงานอิสระหรือ พลังงานเสรี (free energy)
ศักยภาพทางเคมี (chemical potential)
กฎกิบส์เฟส (Gibbs phase rule)
เคมีฟิสิกส์ยุคใหม่นี้คอนข้างจะเอียงมาทางด้านฟิสิกส์มากขึ้นเพราะมีเนื้อหาดังนี้
อุณหพลศาสตร์เคมี (chemical thermodynamics)
จลนพลศาสตร์เคมี (chemical kinetics)
ควอนตัมเคมี (quantum chemistry)
กลศาสตร์สถิติ (statistical mechanics)
เคมีไฟฟ้า (electrochemistry)
เคมีพื้นผิว (surface chemistry)
เคมีของแข็ง (solid state chemistry)
สเปกโตรสโคปี (spectroscopy)
วัสดุศาสตร์ (materials science)ยุคใหม่จะอาศัยเคมีฟิสิกส์เป็นพื้นฐานอย่างมาก
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
เคมเทรลส์โอเวอร์เดอะคันทรีคลับ

สตูดิโออัลบั้มของลานา เดล เรย์ ปี ค.ศ. 2021
เคมเทรลส์โอเวอร์เดอะคันทรีคลับ (อังกฤษ: Chemtrails over the Country Club) คือสตูดิโออัลบั้มลำดับที่เจ็ดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 19 มีนาคม ค.ศ. 2021 โดยค่ายโพลีดอร์และอินเตอร์สโคป หลังจากที่เคยร่วมงานในอัลบั้มนอร์แมนฟักกิงร็อกเวลล์ ใน ค.ศ. 2019 เดล เรย์ได้ชักชวนให้นักผลิตเพลง แจ็ก แอนโทนอฟฟ์ มาเป็นผู้ร่วมผลิตหลักในอัลบั้มชุดนี้ ในขณะเดียวกันก็มีริก โนเวลส์ ผู้ร่วมงานเก่าของเธอช่วยผลิตหนึ่งเพลงในอัลบั้มนี้ และอัลบั้มนี้ได้มี นิกกี เลน, เวส บลัด และเซลลา เดย์มาร่วมร้องด้วย
เคฟลาร์

ระวังสับสนกับ เคปเลอร์ (ยานอวกาศ)
| --- | --- |


ชื่อ
IUPAC name Poly(azanediyl-1,4-phenyleneazanediylterephthaloyl)
เลขทะเบียน
เลขทะเบียน CAS: 24938-64-5 Y
เคมสไปเดอร์: none
คุณสมบัติ
สูตรเคมี: [-CO-C6H4-CO-NH-C6H4-NH-]n 
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เคฟลาร์ (อังกฤษ: Kevlar) เป็นเส้นใยสังเคราะห์ในกลุ่มอารามิด เคฟลาร์เป็นชื่อทางการค้าของดูปองท์ ขณะที่ชื่อทางเคมีคือ พอลิพาราฟีนิลลีน เทเรฟทาลาไมด์ (polyparaphenylene terephthalamide) เคฟลาร์ถูกคิดค้นในปี ค.ศ. 1965 โดยสเตฟานี ควอเลก นักเคมีของบริษัทดูปองท์ หลังทดลองกับสารพอลิ-พี-ฟีนิลลีน-เทเรฟทาเลตกับพอลิเบนซาไมด์จนได้สารละลายสีขุ่น ความหนืดต่ำ ก่อนนำไปเข้าเครื่องรีดแล้วพบว่าเส้นใยที่ได้ไม่ขาดง่ายเหมือนไนลอน เคฟลาร์ออกสู่ตลาดในช่วงคริสต์ทศวรรษ 1970 ในฐานะวัสดุทดแทนเหล็กกล้าในยางรถแข่ง จากนั้นมีการพัฒนาเคฟลาร์จนได้ชนิดที่มีความเหนียวสูงสุดคือเคฟลาร์-149 ในช่วงคริสต์ทศวรรษ 1980
เคฟลาร์เป็นหนึ่งในอารามิด หรือพอลิเมอร์ที่มีวงแหวนอะโรมาติกเชื่อมกันด้วยพันธะเอไมด์ สาเหตุที่ทำให้เคฟลาร์มีความแข็งแรงคงทนมาจากพันธะไฮโดรเจนระหว่างโมเลกุล เสริมด้วยอันตรกิริยาแบบดึงดูดระหว่างวงแหวนอะโรมาติก เคฟลาร์สังเคราะห์ได้จากสารละลายที่ได้จากมอนอเมอร์พี-ฟีนิลลีนไดเอไมด์กับเทเรฟทาลอยล์คลอไรด์ผ่านปฏิกิริยาการควบแน่น เดิมดูปองท์ใช้เฮกซะเมทิลฟอสโฟเรไมด์เป็นตัวทำปฏิกิริยา แต่ภายหลังเปลี่ยนไปใช้สารละลายเอ็น-เมทิล-ไพร์โรลิโดนกับแคลเซียมคลอไรด์ด้วยเหตุผลด้านความปลอดภัย เคฟลาร์มีหลายระดับ เช่น เคฟลาร์-149 ที่มีความเหนียวสูงสุด ใช้สำหรับการบินและอวกาศ, เคฟลาร์-129 ที่มีความเหนียวรองลงมา ใช้ในทางทหาร หรือเคฟลาร์-29 ที่ใช้ในทางอุตสาหกรรม เคฟลาร์ในรูปเส้นใยจะมีความแข็งแรงแรงดึงสูงสุดราว 3,620 เมกะปาสกาล (MPa) ค่ามอดุลัสของยังประมาณ 70.5–112.4 จิกะปาสกาล (GPa) และความหนาแน่นสัมพัทธ์ที่ 1.44 เคฟลาร์ทนความร้อนได้ถึงราว 450 °ซ ทนอุณหภูมิต่ำได้ถึง −196 °ซ และมีสภาพนำไฟฟ้าต่ำ อย่างไรก็ตาม เคฟลาร์ทนต่อแรงบีบอัดและแรงดึงตามขวางได้น้อย และมีคุณสมบัติเป็นไฮโกรสโคปิกหรือดูดซึม/ดูดซับน้ำ จึงไม่ทนต่อสภาพแวดล้อมที่เปียกชื้น
เนื่องจากเคฟลาร์มีความแข็งแรงทนทานและน้ำหนักเบา จึงมีการนำมาใช้งานหลากหลาย เช่น ใช้ทำเสื้อเกราะกันกระสุนหรือชุดทนต่อความร้อนและการฉีกขาด ในทางกีฬาใช้ผลิตชุดนักแข่งจักรยานยนต์ ยางจักรยาน และเรือแคนูระดับแข่งขัน นอกจากนี้เคฟลาร์ยังนำมาใช้ทำชิ้นส่วนเครื่องบิน ชิ้นส่วนรถยนต์ ใยแก้วนำแสง อุปกรณ์ทนอุณหภูมิต่ำ หรือผสมกับสารอื่น ๆ เพื่อให้ได้คุณสมบัติที่ต้องการ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคฟลาร์
เว็บไซต์ทางการ
U.S. Patent 5,565,264
เคมีดาราศาสตร์

เคมีดาราศาสตร์ (อังกฤษ: Astrochemistry) เป็นการศึกษาองค์ประกอบทางเคมีที่พบในอวกาศ โดยมากเป็นการศึกษาในระดับที่ใหญ่กว่าระบบสุริยะ โดยเฉพาะอย่างยิ่งในเมฆโมเลกุล ซึ่งจะศึกษาตั้งแต่การก่อตัว การเกิดอันตรกิริยา และการสิ้นสลายลง เคมีดาราศาสตร์เป็นสาขาวิชาที่ก้ำกึ่งระหว่างดาราศาสตร์และวิชาเคมี
แนวทางการศึกษาเคมีดาราศาสตร์จะใช้กล้องโทรทรรศน์เพื่อตรวจวัดค่าคาดการณ์ต่างๆ ของวัตถุในอวกาศ เช่นอุณหภูมิและองค์ประกอบของวัตถุ นอกจากนี้ยังใช้ประโยชน์จากการใช้สเปกโตรสโกปีในห้องทดลองเคมีเพื่อแยกแยะชนิดของโมเลกุลในวัตถุทางดาราศาสตร์ (เช่น ดาวฤกษ์ หรือ เมฆระหว่างดาว) คุณลักษณะที่แตกต่างกันของโมเลกุลจะแสดงออกมาในสเปกตรัมของวัตถุนั้น
เคมีดาราศาสตร์ยังมีความเกี่ยวข้องกับสาขาวิชาฟิสิกส์ดาราศาสตร์และนิวเคลียร์ฟิสิกส์ ในการศึกษาคุณสมบัติของปฏิกิริยานิวเคลียร์ที่เกิดในดาวฤกษ์ ลำดับขั้นตอนของวิวัฒนาการของดาวฤกษ์ และการเปลี่ยนแปลงต่างๆ ของดาวฤกษ์ เพราะปฏิกิริยานิวเคลียร์ในดวงดาวทำให้เกิดองค์ประกอบทางเคมีขึ้นโดยธรรมชาติ เมื่อดาวฤกษ์มีวิวัฒนาการไป มวลขององค์ประกอบใหม่ๆ ที่เกิดก็เพิ่มมากขึ้น
ดูเพิ่ม

มวลสารระหว่างดาว
ค่าระดับการติดเชื้อพื้นฐาน

ค่าวัดในวิทยาการระบาด
| โรค | การแพร่เชื้อ | R0 |
| --- | --- | --- |
| หัด | ละอองลอย | 12–18 |
| อีสุกอีใส | ละอองลอย | 10-12 |
| คางทูม | หยดน้ำทางลมหายใจ | 10-12 |
| โปลิโอ | ทางอุจจาระ-ปาก | 5-7[ต้องการอ้างอิง] |
| หัดเยอรมัน | หยดน้ำทางลมหายใจ | 5–7[ต้องการอ้างอิง] |
| ไอกรน | หยดน้ำทางลมหายใจ | 5.5 |
| ฝีดาษ | หยดน้ำทางลมหายใจ | 3.5–6 |
| โควิด-19 | หยดน้ำทางลมหายใจ | 1.4–5.7 |
| เอชไอวี/เอดส์ | น้ำของร่างกาย | 2–5[ต้องการอ้างอิง] |
| ซาร์ส | หยดน้ำทางลมหายใจ | 2–5 |
| หวัด | หยดน้ำทางลมหายใจ | 2–3 |
| คอตีบ | น้ำลาย | 1.7–4.3 |
| ไข้หวัดใหญ่ (สายพันธ์ที่ระบาดทั่วปี 1918) | หยดน้ำทางลมหายใจ | 1.4–2.8 |
| อีโบลา (การระบาดในปี 2014) | น้ำของร่างกาย | 1.5–1.9 |
| ไข้หวัดใหญ่ (การระบาดในปี 2009) | หยดน้ำทางลมหายใจ | 1.4–1.6 |
| ไข้หวัดใหญ่ (ตามฤดูกาล) | หยดน้ำทางลมหายใจ | 0.9–2.1 |
| เมอร์ส | หยดน้ำทางลมหายใจ | 0.3–0.8 |
วิดีโอภาษาอังกฤษอธิบาย basic reproduction number (ประมาณ 4 นาที) และอัตราป่วยตาย (CFR) ในบริบทของการระบาดทั่วของไวรัสโคโรนา พ.ศ. 2562–2563
ในวิทยาการระบาด ค่าระดับการติดเชื้อพื้นฐาน หรือ เลขสืบพันธุ์พื้นฐาน (อังกฤษ: basic reproduction number, basic reproductive ratio) หรือค่า R0 (อ่านว่า อาร์น็อต หรืออาร์ซีโร่ หรืออาร์ศูนย์)
สามารถพิจารณาได้ว่า เป็นจำนวนกรณีการติดเชื้อของผู้ป่วยรายใหม่ที่คาดหมายซึ่งติดมาจากผู้ป่วยรายเดียวโดยสมมุติว่าคนในกลุ่มประชากรติดเชื้อได้ทุกคน
นิยามนี้หมายเอาสถานการณ์ที่ไม่มีคนอื่นติดเชื้อหรือมีภูมิคุ้มกัน ไม่ว่าจะโดยธรรมชาติหรือโดยอาศัยวัคซีน
มีนิยามบางนิยาม เช่น ของกระทรวงสาธารณสุขออสเตรเลีย ที่เพิ่มข้อสมมุติว่าไม่มีการแทรกแซงที่จงใจเพื่อชลอหรือยุติการแพร่เชื้อ
ค่านี้ไม่ควรสับสนกับ effective reproduction number ซึ่งมีสัญลักษณ์ R และหาค่าโดยใช้สถานการณ์จริง ๆ/ปัจจุบันของกลุ่มประชากร ไม่ใช่สถานการณ์ที่ไม่มีการติดเชื้อ
โดยนิยามแล้ว R0 ไม่อาจเปลี่ยนได้โดยโปรแกรมการให้วัคซีน
ให้สังเกตว่า R0 ไม่มีหน่วย และไม่ใช่อัตราที่มีหน่วยเกี่ยวกับระยะเวลา
R0 ไม่ใช่ค่าคงตัวทางชีวภาพของจุลชีพก่อโรค เพราะมันได้รับผลจากปัจจัยต่าง ๆ เช่น ภาวะสิ่งแวดล้อมและพฤติกรรมของกลุ่มประชากร
อนึ่ง ค่า R0 มักประเมินจากแบบจำลองทางคณิตศาสตร์ จึงขึ้นอยู่กับแบบจำลองและค่าพารามิเตอร์ต่าง ๆ ที่ใช้
ดังนั้น ค่าที่พบในวรรณกรรมจึงเหมาะกับบริบทนั้น ๆ จึงแนะนำไม่ให้ใช้ค่าล้าสมัยหรือเปรียบเทียบค่าที่ได้จากแบบจำลองต่าง ๆ กัน
ค่า R0 โดยตนเองไม่สามารถใช้ประเมินว่า การแพร่เชื้อจะเกิดเร็วขนาดไหนในกลุ่มประชากรนั้น ๆ
การใช้ค่า R0 ที่เด่นสุดก็คือเพื่อช่วยประเมินว่า โรคติดเชื้อที่กำลังระบาดจะสามารถแพร่กระจายไปได้มากแค่ไหนในประชากรที่ยังไม่มีการติดเชื้อ และประเมินว่า สัดส่วนประชากรแค่ไหนต้องได้รับวัคซีนเพื่อกำจัดโรค
ในแบบจำลองการติดเชื้อที่ใช้อย่างสามัญ เมื่อ R0 > 1 เชื้อจะสามารถระบาดไปในกลุ่มประชากร แต่จะยุติเมื่อ R0 < 1
ทั่วไปแล้ว ค่า R0 ยิ่งสูงเท่าไร ก็ควบคุมการระบาดยากขึ้นเท่านั้น
ในแบบจำลองง่าย ๆ สัดส่วนกลุ่มประชากรที่ต้องมีภูมิคุ้มกัน (คือไม่เสี่ยงติดเชื้อ) เพื่อป้องกันการระบาดอย่างต่อเนื่องจะต้องมากกว่า 1 − 1/R0
โดยนัยตรงกันข้าม สัดส่วนประชากรที่ยังคงเสี่ยงติดเชื้อซึ่งก่อโรคประจำก็คือ 1/R0
ค่านี้ได้รับผลจากปัจจัยหลายอย่างรวมทั้งระยะการแพร่เชื้อ (infectivity) ของคนไข้, สมรรถภาพให้ติดโรคของสิ่งมีชีวิต และจำนวนคนที่สามารถติดโรคในกลุ่มประชากรที่คนไข้พบเจอ
ค่าระดับการติดเชื้อยังผล (Effective reproduction number)

ในสถานการณ์จริง กลุ่มประชากรต่าง ๆ จะมีอัตราส่วนคนที่มีภูมิคุ้มกันต่อโรคหนึ่ง ๆ ไม่เหมือนกัน ณ เวลาใดเวลาหนึ่ง
เพื่อประเมินสถานการณ์เช่นนี้ จึงมี ค่าระดับการติดเชื้อยังผล (Effective reproduction number) โดยใช้ตัวแปรเป็น  R_{e} หรือ  R_{t} และมีนิยามเป็นจำนวนคนเฉลี่ยที่บุคคลผู้ติดโรคคนเดียวทำให้คนอื่น ๆ ติดโรค ณ เวลา t ในกลุ่มประชากรที่เสี่ยงติดโรคเป็นบางส่วน (คือบางคนจะมีภูมิค้มกัน)
ซึ่งสามารถคำนวณได้โดยคูณค่า  R_{0} กับเศษส่วน S ที่กลุ่มประชากรนั้น ๆ เสี่ยงติดโรค
ถ้าเศษส่วนประชากรที่มีภูมิคุ้มกันเพิ่มขึ้น (คือค่า S ลดลง) จนกระทั่งค่า  R_{e} เหลือน้อยกว่า 1 กลุ่มประชากรนั้นจัดว่ามี "ภูมิคุ้มกันหมู่" แล้ว และจำนวนการติดโรคในกลุ่มประชากรนั้นจะค่อย ๆ ลดลดจงเหลือศูนย์
แหล่งข้อมูลอื่น

Heesterbeek, J.A.P. (2002). "A brief history of R0 and a recipe for its calculation". Acta Biotheoretica. 50 (3): 189–204. doi:10.1023/A:1016599411804. PMID 12211331.
Heffernan, J.M.; Smith, R.J.; Wahl, L.M. (October 2005). "Perspectives on the basic reproductive ratio". Journal of the Royal Society Interface. 2 (4): 281–293. doi:10.1098/rsif.2005.0042. PMC 1578275. PMID 16849186.
Jones, James Holland (2007-05-01). "Notes on R0" (PDF). สืบค้นเมื่อ 2018-11-06.
Van Den Driessche, P.; Watmough, James (2008). "Further Notes on the Basic Reproduction Number". Mathematical Epidemiology. Lecture Notes in Mathematics. Vol. 1945. pp. 159–178. doi:10.1007/978-3-540-78911-6_6. ISBN 978-3-540-78910-9.
เครก จอห์นสตัน

| ข้อมูลส่วนตัว |
| --- | --- | --- | --- |
ชื่อเต็ม:  เครก ปีเตอร์ จอห์นสตัน
ส่วนสูง:  5 ft 11 in (1.80 m)
ตำแหน่ง:  กองกลาง (เกษียณ)
สโมสรเยาวชน
1975–1977:  Middlesbrough
สโมสรอาชีพ*
| ปี |  ทีม |  ลงเล่น |  (ประตู) |
| 1977–1981 |  Middlesbrough |  64 |  (16) |
| 1978 |  → Newcastle KB (loan) |  9 |  (0) |
| 1981–1988 |  Liverpool |  190 |  (30) |
| 1982 |  → Newcastle KB (loan) |  4 |  (3) |
| รวม |   |  267 |  (49) |
ทีมชาติ‡
| 1980–1981 |  England U-21 |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:47, 26 November 2009 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17:30, 26 November 2009 (UTC)
เครก จอห์นสตัน (อังกฤษ: Craig Johnston) เกิดวันที่ 25 มิถุนายน ค.ศ. 1960 เป็นอดีตนักฟุตบอล เป็นหนึ่งในนักฟุตบอลชาวออสเตรเลียคนแรกที่มีสร้างอิทธิพลให้กับวงการฟุตบอลอังกฤษ เป็นที่จดจำในฐานะผู้เล่นสโมสรฟุตบอลลิเวอร์พูลในทศวรรษ 1980 หลังแขวนสตั๊ด เขาเป็นผู้ร่วมออกแบบรุ่นรองเท้าอาดิดาส พรีเดเตอร์ ที่ใช้กันแพร่หลายในวงการฟุตบอลและรักบี้
เครซีเออร์ (เพลงเทย์เลอร์ สวิฟต์)

| "เครซีเออร์"> ซิงเกิลโดยเทย์เลอร์ สวิฟต์.จากอัลบั้มแฮนนาห์ มอนทานา: เดอะมูฟวี |
| --- | --- |
วางจำหน่าย: 20 มีนาคม 2009
บันทึกเสียง: 2008
แนวเพลง: คันทรี
ความยาว: 3:12
ค่ายเพลง: วอลต์ดิสนีย์
ผู้ประพันธ์เพลง:  เทย์เลอร์ สวิฟต์  โรเบิร์ต เอลลิส ออร์รอลล์ 
โปรดิวเซอร์:  นาธาน แชปแมน  เทย์เลอร์ สวิฟต์ 
"เครซีเออร์" (อังกฤษ: Crazier) เป็นเพลงของศิลปินชาวอเมริกัน เทย์เลอร์ สวิฟต์ เพลงแต่งโดยสวิฟต์ และโรเบิร์ต เอลลิส ออร์รอลล์ ผลิตโดยนาธาน แชปแมน โดยสวิฟต์เป็นผู้ช่วยผลิตเพลง เพลงปรากฏในภาพยนตร์แฮนนาห์ มอนทานา: เดอะมูฟวี และในอัลบั้มเพลงประกอบภาพยนตร์ เพลงเป็นแนวบัลลาดผ่อนคลาย โดยมีความเป็นคันทรีและเนื้อเพลงเล่าถึงการมีความรัก สวิฟต์ร้องเพลงนี้ขณะปรากฏตัวในภาพยนตร์แฮนนาห์ มอนทานา: เดอะมูฟวี ฉากดังกล่าวถูกคัดมาใส่ในมิวสิกวิดีโอเพลง "เครซีเออร์" เพลงถูกเปิดตามรายการวิทยุเรดิโอดิสนีย์ และช่องดิสนีย์แชนเนิล ซึ่งช่วยส่งเสริมการจำหน่ายภาพยนตร์ เพลงติดชาร์ตอันดับที่ 17 บนชาร์ตบิลบอร์ดฮอต 100 อันดับที่ 64 ในชาร์ตซิงเกิลของออสเตรเลีย อันดับที่ 67 ในชาร์ตแคนาเดียนฮอต 100 และอันดับที่ 100 ในชาร์ตซิงเกิลของสหราชอาณาจักร
"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ตบิลบอร์ดฮอต 100 ในสหรัฐ
เคนโทรซอรัส

| เคนโทรซอรัส ช่วงเวลาที่มีชีวิตอยู่: Late Jurassic, 152Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Ornithischia
อันดับย่อย:: Thyreophora
อันดับฐาน:: Stegosauria
วงศ์:: Stegosauridae
สกุล:: Kentrosaurus Hennig, 1915

ชนิดต้นแบบ
†Kentrosaurus aethiopicus Hennig, 1915
ชื่อพ้อง
 Kentrurosaurus  Hennig, 1916  Doryphorosaurus  Nopcsa, 1916
เคนโทรซอรัส (อังกฤษ: En:Kentrosaurus) ชื่อของมันมีความหมายว่ากิ้งก่าแหลมคม เพราะลำตัวส่วนหน้าของมันมีแผงกระดูกอยู่ ส่วนจากหลังถึงหางของมันมีหนามแหลมคมอยู่ อาศัยอยู่ในยุคจูแรสซิกตอนปลาย ถูกค้นพบในประเทศแทนซาเนีย ขนาดทั่วไปประมาณ 4.5 เมตร (15 ฟุต) มีน้ำหนักประมาณหนึ่งตัน (1.1 ตัน) ลักษณะการเดินสี่ขาตรง อาวุธหลักคือหนามยาวหนึ่งคู่ตรงหาง กินพืชเป็นอาหาร
การค้นพบ

การค้นพบฟอสซิลชิ้นแรกของ Kentrosaurus ถูกค้นพบโดย En:Tendaguru Formation ในปี 1909 ถูกค้นพบโดย (En:Werner Janensch) เมื่อวันที่ 24 กรกฎาคม พ.ศ. 2453 และได้ถูกบรรยายลักษณะโดยนักชีววิทยาเยอรมัน (En:Edwin Hennig) ในปี พ.ศ. 2458 ชื่อ Kentrosaurus ได้ถูกตั้งชื่อเพื่อให้เป็นเกียรติแก่ Edwin Hennig และมาจากภาษากรีก kentron / κέντρονความหมาย "แหลม" หรือ "มีหนาม" และ "กิ้งก่า" / sauros / σαῦρος, [11] เฮ็นนิ่งเพิ่มเฉพาะชื่อ aethiopicus เพื่อแสดงถึงรากเหง้าที่มาจากทวีปแอฟริกา
แหล่งข้อมูลอื่น

Kentrosaurus in The Dinosaur Encyclopaedia เก็บถาวร 2009-09-22 ที่ เวย์แบ็กแมชชีน at Dino Russ's Lair
Stegosauria เก็บถาวร 2009-07-29 ที่ เวย์แบ็กแมชชีน from Thescelosaurus.com (Includes details on Kentrosaurus, its junior synonyms, and other material)
Kentrosaurus from DinoData.org
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
เคมสไปเดอร์

| --- | --- |
อุตสาหกรรม: Internet, Information science
ก่อตั้ง: กุมภาพันธ์ พ.ศ. 2550 
สำนักงานใหญ่: Raleigh, North Carolina February, 2007
บุคลากรหลัก: Antony John Williams VP of Strategic Development
บริษัทแม่: Royal Society of Chemistry
เว็บไซต์: www.ChemSpider.com
เคมสไปเดอร์ (อังกฤษ: ChemSpider) เป็นระบบบริการสืบข้อมูลทางเคมี มีระบบฐานข้อมูลโครงสร้างทางเคมี มากกว่า 26 ล้านรายการ ดำเนินการโดย Royal Society of Chemistry
ฐานข้อมูล

ระบบฐานข้อมูลของเคมสไปเดอร์ จะเชื่อมโยงโครงข่ายไปสู่แหล่งข้อมูลที่เชื่อถือได้กว่า 100 แห่ง วิธีการสืบค้นคล้ายกับการค้นหาข้อมูลทั่วไป ข้อมูลที่สามารถสืบค้นได้จากเคมสไปเดอร์ เช่น สูตรเคมี โครงสร้างทางเคมี ชื่อสารเคมี ชื่อยา  ซึ่งในการสืบค้นนั้นจะใช้ชื่อทางการค้าหรือชื่อสามัญก็ได้ นอกจากนี้ระบบยังได้เชื่อมโยงเข้ากับข้อมูลของวิกิพีเดียด้วย
แหล่งข้อมูลอื่น

เว็บไซต์ทางการ(อังกฤษ)
เครดิตบูโร

เครดิตบูโร (อังกฤษ: credit bureau) เป็นหน่วยงานทำหน้าที่รวบรวมข้อมูลส่วนบุคคล ข้อมูลพฤติกรรมการกู้ยืมและการชำระหนี้ จากผู้กู้ในบริษัทการเงินที่เป็นสมาชิก และเมื่อสมาชิกขอเรียกดูข้อมูล ทางหน่วยงานเครดิตบูโรจะเปิดเผยรายงานข้อมูลเครดิตไปยังสมาชิก ซึ่งในประเทศไทยมี บริษัท ข้อมูลเครดิตแห่งชาติ จำกัด เป็นบริษัทข้อมูลเครดิตที่ได้รับใบอนุญาตประกอบกิจการข้อมูลเครดิต
การให้กู้ยืมหรือให้สินเชื่อของสถาบันการเงินแก่ทั้งบุคคลธรรดาหรือนิติบุคคล จำเป็นต้องมีข้อมูลส่วนตัว เกี่ยวกับฐานะทางการเงินและประวัติการชำระหนี้ของลูกค้าอย่างเพียงพอว่ามีประวัติอย่างไร และรายการหนี้อยู่กับบริษัทการเงินอื่นเท่าไร โดยข้อมูลเครดิตที่เพียงพอจะสามารถอำนวยความสะดวกแก่ผู้ให้กู้ ในการคัดกรองผู้กู้ และประเมินความน่าเชื่อถือในความสามารถในการชำระเงินกู้คืน ตลอดจนหลีกเลี่ยงการให้สินเชื่อแก่ผู้กู้ที่มีความเสี่ยงสูง และหลีกเลี่ยงความเสียหายจากการผิดนัดชำระหนี้
เคต วินสเล็ต

| เคต วินสเล็ต ซีบีอี |
| --- | --- |
วินสเล็ตใน ค.ศ. 2017
เกิด: เคต เอลิซาเบธ วินสเล็ต  (1975-10-05) 5 ตุลาคม ค.ศ. 1975 (49 ปี) เรดิง บาร์กเชอร์ อังกฤษ
การศึกษา: โรงเรียนสอนการแสดงเรดรูฟส์
อาชีพ: นักแสดง
ปีปฏิบัติงาน: ค.ศ. 1991–ปัจจุบัน
องค์การ: มูลนิธิโกลเดนแฮต
คู่สมรส: จิม เทรียเพิลตัน  (สมรส 1998; หย่า 2001) แซม เมนเดส  (สมรส 2003; หย่า 2011) เอ็ดเวิร์ด อะเบล สมิธ  (สมรส 2012)
บุตร: 3 คน รวมถึงมีอา เทรียเพิลตัน
เคต เอลิซาเบธ วินสเล็ต ซีบีอี (อังกฤษ: Kate Elizabeth Winslet; เกิด 5 ตุลาคม ค.ศ. 1975) เป็นนักแสดงชาวอังกฤษ เจ้าของรางวัลออสการ์ สาขานักแสดงนำหญิงยอดเยี่ยมใน ค.ศ. 2008 จากเรื่อง เดอะ รีดเดอร์ ในอ้อมกอดรักไม่ลืมเลือน ก่อนหน้านี้ วินสเล็ตได้รับการเสนอชื่อเข้าชิงรางวัลออสการ์มาแล้ว 5 ครั้ง, ได้รับการเสนอรางวัลลูกโลกทองคำ 7 ครั้ง, ได้รับการเสนอชื่อเข้าชิงรางวัลเอมมี, รางวัลแบฟตา, รางวัลแกรมมีและรางวัลของสมาคมนักแสดงอาชีพแห่งอเมริกา
เธอแสดงบทบาทหลากหลายบุคลิก แต่เป็นที่รู้จักดีและได้รับคำวิจารณ์ที่ดีในการแสดงในบทบาท มาเรียนน์ แดชวูด ใน Sense and Sensibility (1995), บทบาท โรส เดวิตต์ บูเคเตอร์ ใน ไททานิค (1997), บทชีวิตบั้นปลายของนักประพันธ์อังกฤษไอริส เมอร์ด็อค ใน ไอริส (2001), บทเคลเมนทีน ครูซินสกี ใน Eternal Sunshine of the Spotless Mind (2004) และ ซาราห์ เพียรซ์ ใน Little Children (2006)
เมื่อเธออายุ 22 ปี เธอสร้างสถิติเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลออสการ์ 2 สาขา
ผลงาน > ผลงานทางโทรทัศน์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 1991 | Dark Season | Reet | 6 episodes |  |
| 1992 | Anglo-Saxon Attitudes | Jenington !Caroline Jenington | Miniseries |  |
| 1992–93 | Get Back | Sweet !Eleanor Sweet | 15 episodes |  |
| 1993 | Casualty | Suzanne | Episode: "Family Matters" |  |
| 2004 | Pride | Suki (voice) | Television film |  |
| 2004 | แซเทอร์เดย์ไนต์ไลฟ์ | นักแสดงผู้ดำเนินรายการ | ตอน: "เคต วินสเล็ต/เอ็มมิเน็ม" |  |
| 2005 | Extras | Herself | Episode: "Kate Winslet" |  |
| 2011 | มิลเดร็ด เพียร์ซ หัวอกแม่ | มิลเดร็ด เพียร์ซ | ละครชุด​ |  |
| 2015 | Running Wild with Bear Grylls | Herself | Episode: "Kate Winslet" |  |
| 2015 | Snow Chick | Narrator | Television film |  |
| 2017 | Diana: The Day Britain Cried | Narrator | Documentary film |  |
| 2017 | Snow Bears | Narrator | Documentary film |  |
| 2019–20 | Moominvalley | Mrs Fillyjonk (voice) | 6 episodes |  |
| 2021 | แมร์ออฟอีสต์ทาวน์ | Sheehan !Mare Sheehan | Miniseries; also executive producer |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 1994 | ทรพีนี้ เพื่อรักเรา​ | จูเลียต |
| 1995 | อะคิดอินคิงอาร์เธอร์คอร์ต | เจ้าหญิงซาราห์ |
| 1995 | เหตุผลที่คนเรารักกัน​ | แมริแอนน์ แดชวูด |
| 1996 | จู้ด | ซู ไบรด์เฮด |
| 1996 | แฮมเล็ต​ | โอฟีเลีย |
| 1997 | ไททานิค | โรส เดวิตต์ บบูเคเตอร |
| 1998 | ฮิเดียส คิงคี | จูเลีย |
| 1999 | อุ่นไอรักร้อน | รูธ บาร์รอน |
| 2000 | นิยายโลกีย์ กวีฉาวโลก​ | แมเดลีน เลอเคิล์ก |
| 2001 | อีนิกม่า รหัสลับพลิกโลก | เฮสเตอร์ วัลเลซ |
| 2001 | ไอริส ผู้หญิงเย้ยพรสวรรค์​ | ไอริส เมอร์ด็อค |
| 2003 | แกะรอย ปมประหาร​ | บิตซีย์ บลูม |
| 2003 | Plunge: The Movie | แคลร์ |
| 2004 | ลบเธอให้ไม่ลืม​ | คลีเมนไทน์ ครูชินสกี |
| 2004 | เนเวอร์แลนด์ แดนรักมหัศจรรย์​ | ซิลเวีย เดวีส์ |
| 2005 | โรแมนซ์แอนด์ซิกาเรตส์ | ทูลา |
| 2006 | ชาติบุรุษผู้ยิ่งใหญ่ | ซิลเวีย บรูม |
| 2006 | ซ่อนรัก | ซาราห์ เพียร์ซ |
| 2006 | เดอะ ฮอลิเดย์ เซอร์ไพรส์รักวันพักร้อน​ | ไอริส ซิมพ์กินส์ |
| 2008 | เดอะ รีดเดอร์ ในอ้อมกอดรักไม่ลืมเลือน​ | ฮันนา ชมิต |
| 2008 | ถนนแห่งฝัน สองเรานิรันดร์​ | เอพริล วีเลอร์ |
| 2011 | คาร์เนจ | แนนซี โควาน |
| 2011 | คอนเทเจี้ยน สัมผัสล้างโลก​ | ดร.เอริน เมียร์ส |
| 2013 | เลเบอร์ เดย์ เส้นทางรักบรรจบ​ | อเดล วีเลอร์ |
| 2014 | ไดเวอร์เจนท์ คนแยกโลก​ | จานีน แมตธิวส์ |
| 2014 | สวนนี้มีมนต์รัก​ | ซาบีน เดอ บาร์รา |
| 2015 | อินเซอร์เจนท์ คนกบฏโลก​ | จานีน แมตธิวส์ |
| 2015 | แค้นลั่น ปังเวอร์ | เมอร์เทิล 'ทิลลี' ดันเนจ |
| 2015 | สตีฟ จ็อบส์​ | โจแอนนา ฮอฟฟ์แมน |
| 2016 | ยกขบวนปล้น​ | อิรินา วลาสลอฟ |
| 2016 | คอลแลทเทอรัล บิวตี้​ | แคลร์ วิลสัน |
| 2017 | สองเราในความทรงจำ​ | อเล็กซ์ มาร์ติน |
| 2017 | สวนสนุกแห่งรัก | จินนี แรนเนลล์ |
| 2019 | แบล็คเบิร์ด​ | เจนนิเฟอร์ |
| 2020 | แอมโนไนต์ ฝังรักเราไว้...ในกาลเวลา​ | แมรี แอนนิง |
| 2022 | อวตาร: วิถีแห่งสายน้ำ​ | โรนัล |
ผลงาน > พากย์เสียงภาพยนตร์

| ปี | เรื่อง | บทบาท |
| --- | --- | --- |
| 1999 | Faeries | บริกิด |
| 2001 | Christmas Carol: The Movie | เบลล์ |
| 2006 | Flushed Away | ริตา |
| 2006 | Deep sea 3D | ผู้บรรยาย |
| 2008 | The Fox and The Child | ผู้บรรยาย |
| 2018 | แมรี่ผจญแดนแม่มด​ | มาดามมัมเบิลชูก |
| 2020 | แบล็คบิวตี้​ | แบล็คบิวตี้ |
เชิงอรรถ

↑  Smith was legally known as Ned Rocknroll from 2008 to 2019.